ልጃችን ሊቀ መዘምራን ዲያቆን ቴዎድሮስ ዮሴፍ ለአገረ አሜሪካ እንግዳ በመሆኑና በነበረበት ውጫዊ ተፅዕኖ ምክንያት በውጪው ዓለም ፈተና የሆነብንን ሥርዓተ አልበኝነትን በጥልቅ ባለመረዳት ቦስተን ከተማ በሚገኘው እና የተወገዘ ካህን «ደብረ ብርሃን ሥላሴ» ብሎ ከሥርዓት ውጭ በመመሥረት አስተዳድረዋለሁ በሚለው ቤተ ክርስቲያን ተገኝቶ በማገልገሉ ሥልጣነ ክህነቱን ለጊዜው ማገዳችን ይታወሳል። ተግሣጽን ለመቀበል ፍጹም የተዘጋጀ ልቡና ያለው ይህ ልጃችን ሊቀ መዘምራን ዲያቆን ቴዎድሮስም ይህንን ተግሣጽ አክብሮ እና ዋጋ የሚያሰጥ መሆኑንንም ተረድቶ ሳይውል ሳያድር ከእኔ ከክፍሉ ሊቀ ጳጳስ ጋር በመነጋገር ለአጠፋው ጥፋትም ፍጹም ልባዊ የሆነ ይቅርታ ጠይቋል፤ ይህም የልጃችንን መንፈሳዊ ብስለት እና ለአባቶች ያለውን ክብር በጉልህ ያሳያል።
